作者：黄机
词牌/韵律：乳燕飞・贺新郎

paragraphs: 兴泼元同宇。
唤君来、浮君大白，为君起舞。
满袖斑斑功名泪，百岁风吹急雨。
愁与恨、凭谁分付。
醉里狂歌空漫触，且休歌、只倩琵琶诉。
人不语，弦自语。
诗成更将君自赋。
渺楼头、烟迷碧草，云连芳树。
草树那能知人意，怅望关河梦阻。
有心事、笺天天许。
绣帽轻裘真男子，政何须、纸上分今古。
未办得，赋归去。